Texase pannivars
Texase pannivars (inglise keeles Texas Panhandle) on piirkond Ameerika Ühendriikides Texase osariigis. See hõlmab 26 Texase põhjaosa maakonda. See piirneb läänes mööda 103. pikkuskraadi New Mexicoga ning põhjas mööda 36°30' laiuskraadi ja idas mööda 100. pikkuskraadi Oklahomaga. Piirkonna pindala on 66 880 km², mis moodustab osariigi pindalast umbes 10%. 2020. aasta rahvaloenduse järgi oli elanikke 434 358. Rahvastikutihedus oli 6,5/km². Suurim Texase pannivardal asuv linn on Amarillo. Piirkonnas asub Palo Duro kanjon, mis on suuruselt teine kanjon USA-s.